
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότη¬ 
τας Λαγκάδα (Π.Ε. 1) του Δήμου Καλαμάτας (Ν. Μεσσηνίας) . 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως Ναυπλίου που αφορά 
κατάργηση πεζοδρόμου πλάτους 3μ μεταξύ των Ο.Τ. 300 και 


300α στην περιοχή-Πρόνοια του Δήμου Ναυπλιέων . 2 

Τροποποίηση ρυμοτομικού σχεδίου στο Παρανέστι Ν. Δράμας στα 
Ο.Τ. 40 και χώρο Γυμνασίου. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης τμήματος της πολεοδομικής ενότητας 
Λαγκάδα (Π.Ε. 1) του Δήμου Καλαμάτας (Ν. Μεσσηνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6), 7 (παρ. 1, 2 και 
4) του Ν. 1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παρ. 2 του άρθρου 8 του Ν. 1512/1985 «Τροπο¬ 
ποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν. Δ/τος της 17.7.1923 «περί 
σχεδίων πόλεων κλπ.» (Α' 228), όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις των άρθρων 6 (παρ. 1), 7, 8, 9, 12 (παρ. 5) του Ν. 
1577/1985 Γενικός Οικοδομικός Κανονισμός (Α' 210), όπως τροπο¬ 
ποιήθηκαν με το άρθρο 13 (παρ. 1, 2 και 3) του Ν. 1647/1986 «Ορ¬ 
γανισμός Κτηματολογίου και Χαρτογραφήσεων Ελλάδας (ΟΚΧΕ) και 
άλλες διατάξεις» (Α' 141) και το άρθρο 1 (παρ. 3, 4) του Ν. 1772/ 
1988 «Τροποποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις» (Α' 91). 

4. Τις.διατάξεις της παρ. 1 εδ. ιδ. του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την 27549/934/4.4.1986 απόφαση του Υπουργού Περιβάλλο¬ 
ντος και Δημοσίων Έργων «Έγκριση Γενικού Πολεοδομικού Σχεδίου 
(ΓΠΣ) του Δήμου Καλαμάτας (Ν. Μεσσηνίας)» (Δ' 281). 

6. Τις 162/1988 και 418/1988 γνωμοδοτήσεις του Δημοτικού 
Συμβουλίου Καλαμάτας. 

7. Την 8/πρακτ. 2/1989 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος Ν. Μεσσηνίας. 


8. Τις 376/1990, 480/1990 και 687/1990 γνωμοδοτήσεις του 
Συμβουλίου της Επικράτειας, με πρόταση του Υπουργού Περιβάλλο¬ 
ντος Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας Λαγκάδα (Π.Ε.1), περιοχή «Ακοβίτικα» του Δήμου Καλαμάτας 
(Ν. Μεσσηνίας) με τον καθορισμό οικοδομήσιμων χώρων, οδών, πεζο¬ 
δρόμων, κοινόχρηστων χώρων, χώρου δημοτικού σχολείου, πρασίνου, 
βρεφονηπιακού σταθμού - νηπιαγωγείου, πλατείας, εκκλησίας και θέ¬ 
σης, και διάταξης του κτιρίου αυτής, πλατείας - παιδικής χαράς, χώρων 
στάθμευσης αυτοκινήτων, όπως οι ρυθμίσεις αυτές φαίνονται στα δύο 
(2) σχετικά χρωματισμένα πρωτότυπα διαγράμματα σε κλίμακα 1: 
1000 που θεωρήθηκαν από τον Προϊστάμενο της Διεύθυνσης Τοπογρα¬ 
φικών Εφαρμογών με την 102/1991 πράξη του και που αντίτυπά τους 
σε φωτόσμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3 

Στους οικοδομήσιμους χώρους της παραπάνω περιοχής, επιτρέπεται 
η χρήση γενικής κατοικίας, όπως προσδιορίζεται από τις παρ. 1 και 2 
του άρθρου 5 του Π.Δ/τος 81/1980, με εξαίρεση τα κέντρα διασκέδα¬ 
σης και τις ταβέρνες. 

Άρθρο 4 

1. Στο πρόσωπο των οικοπέδων οικοδομημένων ή μη, που βρίσκο¬ 
νται στην περιοχή της οποίας εγκρίνεται το πολεοδομικό σχέδιο, επι- 
βάλλεται προκήπιο πλάτους τεσσάρων (4) και πέντε (5) μέτρων και με-6 
ταβλητό πλάτους από μηδέν (0) μέχρι τέσσερα (4) μέτρα, όπως φαίνε¬ 
ται στα ίδια διαγράμματα. 

2. Καθορίζεται στο εσωτερικό των οικοδομικών τετραγώνων ο ακά¬ 
λυπτος χώρος κάθε οικοπέδου, όπως το περίγραμμα του χώρου αυτού 
φαίνεται με μπλε γραμμή στα ίδια ως άνω διαγράμματα. Μέσα στον 
ακάλυπτο χώρο δεν επιτρέπεται η δημιουργία κύριου ή βοηθητικού κτί- 
σματος. 

Άρθρο 5 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος χαρακτηρίζεται ως τομέας ΓΙΙ1 και τα ελάχιστα όρια 
εμβαδού και προσώπου των οικοπέδων αυτής καθορίζονται ως εξής: 

Α. 1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου, θεωρούνται 
άρτια και οικοδομήσιμα α) τα οικόπεδα τα οποία κατά τη δημοσίευση 
του παρόντος διατάγματος έχουν ελάχιστο πρόσωπο οκτώ (8) μέτρα, 
ελάχιστο εμβαδόν εκατόν είκοσι (120) τ.μ. και β) τα οικόπεδα τα οποία 
προκύπτουν από την οριστική πράξη εφαρμογής της πολεοδομικής με- 

λέτης ή προέρχονται από τις εισφορές σε γη σύμφωνα με το άρθρο 8 του 
Ν. 1337/1983 εφόσον έχουν: ελάχιστο πρόσωπο: οχτώ (8) μέτρα, 
ελάχιστο εμβαδόν: εκατόν είκοσι (120) τ.μ. 

3. Επιπλέον των προϋποθέσεων των προηγούμενων παραγράφων 1 ■ 
και 2, τα οικόπεδα θεωρούνται άρτια και οικοδομήσιμα εφόσον στο οι¬ 
κοδομήσιμο τμήμα του οικοπέδου εγγράφεται κάτοψη χτιρίου με ελάχι¬ 
στη επιφάνεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: Πενήντα τοις εκατό 
(50%) της επιφάνειάς τους. 

5. Συντελεστής δόμησης: Οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,4 και μέγιστο ποσοστό κάλυψης 70% για οικό¬ 
πεδα εμβαδού μικρότερου των 150 τ.μ., εφόσον η συνολική επιφάνεια 
ορόφων δεν υπερβαίνει τα 120 τ.μ. 

Η εξαίρεση αυτή έχει εφαρμογή μόνο σε οικόπεδα που έχουν προκύ- 
ψει από κατάτμηση μέχρι τις 10.3.1982, αφού αφαιρεθεί το εμβαδόν 
της εισφοράς σε γη σύμφωνα με το Ν. 1337/1983. 


7. Μέγιστο επιτρεπόμενο ύψος των κτιρίων: Έντεκα (11) μέτρα. 

Β. Ο συντελεστής δόμησης των χώρων δημοτικού σχολείου, βρεφο¬ 
νηπιακού σταθμού - νηπιαγωγείου ορίζεται σε τέσσσερα δέκατα (0,4). 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 27 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 


Αριθ. 1174 (2) 

Τροποποίηση ρυμοτομικού σχεδίου πόλεώς Ναυπλίου που αφορά κα¬ 
τάργηση πεζοδρόμου πλάτους 3μ μεταξύ των Ο.Τ. 300 και 300α 

στην περιοχή Πρόνοια του Δήμου Ναυπλιέων. 

Η ΝΟΜΑΡΧΗΣ· ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του κράτους» όπως τροποποιήθηκε και συμπληρώθηκε μεταγε¬ 
νέστερα. 

2. Τις διατάξεις του Ν. 3200/55 «περί διοικητικής αποκέντρωσης» 
όπως τροποποιήθηκαν και συμπληρώθηκαν μεταγενέστερα και ισχύουν 
σήμερα. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71 και με την παρ. 3 του άρθρου 34 
του Ν. 1577/85. 

4. Τις διατάξεις του Π.Δ. 183/86 (ΦΕΚ 70Α) και ειδικότερα το άρ¬ 
θρο 1 παρ. Ια. 

5. Το από 15.4.88 Π.Δ. (ΦΕΚ 409 Δ/14.6.88) έγκρισης ρυμοτο¬ 
μικού σχεδίου Πρόνοιας Δήμου Ναυπλιέων και όρων και περιορισμών 
δόμησης. 

6. Την από 27.7.90, αίτηση του Δημητρίου Γρ. Καϊάφα. 


7. Την 150/90 απόφαση του Διοικητικού Συμβουλίου Ναυπλιέων 
που γνωμοδοτεί υπέρ της τροποποίησης. 

8. Την υπ’ αριθ. 5/2/4/15.3.91 σύμφωνη γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Νομού Αργολίδας, 
αποφασίζουμε: 

Άρθρο 1 

Εγκρίνουμε την τροποποίηση του ρυμοτομικού σχεδίου ως προς την 
κατάργηση Πεζοδρόμου πλάτους 3μ μεταξύ των Ο.Τ. 300 και 300α 
στην περιοχή Πρόνοια Ναυπλίου, σχεδίου πόλης Ναυπλίου, όπως φαίνε¬ 
ται χρωματισμένο στο σχετικό πρωτότυπο διάγραμμα που επισ/ται σε 
κλίμακα 1:1000 που έχει θεωρηθεί από τον Προϊστάμενο του ΤΠ-ΠΕ 
και θα αναρτηθεί για 15 ημέρες στον πίνακα ανακοινώσεων του ΤΠ & 
ΠΕ του Νομού Αργολίδας αμέσως μετά τη δημοσίευση της παρούσας 
στο ΦΕΚ. 

Άρθρο 2 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 2 Μαΐου 1991 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΤ 

Αριθ. ΤΠ-ΠΕ 1409 (3) 

Τροποποίηση ρυμοτομικού σχεδίου στο Παρανέστι Ν. Δράμας στα Ο.Τ. 

40 και χώρο Γυμνασίου. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1. 

4. Την υπ’ αριθ. 21/1990 γνωμοδότηση του Κοινοτικού Συμβου¬ 
λίου Παρανεστίου. 

5. Την υπ’ αριθ. 11/1991 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Δράμας. 


6. Το τοπογραφικό διάγραμμα όπου σημειώνεται η τροποποίηση θε¬ 
ωρημένο από τον Προϊστάμενο Τ.Π. - Π.Ε. Δράμας, αποφασίζουμε: 

Άρθρο 1 

Εγκρίνουμε την τροποποίηση του ρυμοτομικού σχεδίου Παρανεστίου 
Ν. Δράμας που αφορά την κατάργηση του δρόμου μεταξύ του οικοδομι¬ 
κού τετραγώνου 40 και του χώρου του Γυμνασίου όπως θεωρήθηκε 
από τον Προϊστάμενο του Τ.Π. - Π.Ε. Δράμας. 

Άρθρο 2 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Δράμα, 6 Μαΐου 1991 

Η Νομάρχης κ.α.α. 

Ο Διευθυντής 
ΒΑΣ. ΑΡΒΑΝΙΤΙΔΗΣ 

